Okresná prokuratúra Bratislava II 
Kvetná 13, 820 05 Bratislava 25

Sp. zn. : 2 Pv 79/13/1102	Bratislava II, 28.4.2014
EEČ : 2-9-140-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 6.2.2013, spisová značka 2 Pv 79/13/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 01.02.2013 v čase o 17:41 hod. v XXXXX odcudzil 4 ks čokolád na varenie značky Figaro v celkovej hodnote 3,16,-€ a to tým spôsobom, že si uvedený tovar vybral na predajnej ploche, následne si ho vložil do rukávu bundy a bez zaplatenia prešiel za pokladničnú zónu, kde bol zadržaný pracovníkom SBS XXXXX, čím tak poškodenej spoločnosti XXXXX XXXXX  spôsobil škodu vo výške 3,16,-€, pričom uvedeného skutku sa dopustil napriek tomu, že 22.7.2012 v priestupkovom konaní za spáchanie priestupku proti majetku mu bola uložená pokuta vo výške 30,- € vo forme blokovej pokuty nezaplatenej na mieste, evidenčné číslo bloku: AB 326551 policajtom Obvodného oddelenia policajného zboru Trnávka - XXXXX II, 

Uznesením prokurátora Okresnej prokuratúry XXXXX II zo dňa 6.2.2013, spisová značka 2 Pv 79/13/1102, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením policajta Okresného riaditeľstva PZ XXXXX II, Obvodného oddelenia PZ XXXXX bolo dňa 1.2.2013 pod ČVS: XXXXX podľa § 199 ods. 1 Trestného poriadku začaté trestné stíhanie  a súčasne podľa § 206 ods. 1 vznesené obvinenie XXXXX pre úmyselný prečin krádeže podľa § 212 ods. 2 písm. f/ Trestného zákona na tom skutkovom základe ako je uvedené vo výroku tohto uznesenia.
Uznesením prokurátora Okresnej prokuratúry XXXXX II zo dňa 6.2.2013, pod sp. zn. 2 Pv 79/13-5, právoplatným dňa 19.2.2013, bolo trestné stíhanie obvineného podľa § 216 ods. 1 Trestného poriadku podmienečne zastavené a podľa  § 216 ods. 2 Trestného poriadku bola obvinenému určená skúšobná doba 12 mesiacov.

Skúšobná doba podmienečného zastavenia trestného stíhania uplynula dňa 19.2.2014.

Vzhľadom na skutočnosť, že obvinený viedol počas tejto doby riadny život, čo je preukázané aktuálnym odpisom z registra trestov GP SR, lustráciou v systéme AVÍZO a správou z OÚ XXXXX, Odboru všeobecnej vnútornej správy, z ktorej vyplýva, že obvinený nebol v období od februára 2013 prejednávaný za priestupok, považujem toto uznesenie za dôvodné.

Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).

Podľa § 9 ods. 1, písm. e/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Pacalaj
prokurátor